Morât

Morât (en francês Morat, en tuche Murte) est na vela et comena suissèssa du quenton de Fribôrg. Histouère En 515, la côrt Muratum situâye dedens lo reyômo de Burgondia, fut balyée u monastèro de Sent-Môris d’Agôno pendant la fondacion de ceti per lo rê Sigismond. La règ·ion de Morât, vela franca de l’empiro, sè trovève, dês lo XIIIièmo siècllo, a la frontiére entre-mié la Savouè et lo territouéro des ducs de Zähringen. Dês 1255, Morât ére una vela et forterèssa u fin bec de territouéro du comto Pierro II de Savouè. En 1351 un trètâ d’ède des veles de Morât et Bèrna fut fât. En 1803, per la constitucion de la « Mèdiacion » de Napoléon Iér, Morât vint na comena du quenton de Fribôrg. Lo 1ér de janviér 2022, la vela de Morât est plés granta après la fusion avouéc les comenes de Chàrmê (Galmiz en alemand), Champagni (Gempenach) et asse-ben avouéc la comena Clavalères qu’ére tant qu’en 2021 dedens lo quenton de Bèrna. Lengoues Morât – vela bilengouâla – sè trôve a la frontiére lingouistica entre-mié los cârros de l’Arpetan et du Tuche. Dedens la comena, lo Francês est na lengoua de minoritât. La lengoua oficièla de la vela est l’alemand. Lo dialècto est lo Tuche bèrnês et non pas lo Tuche singenês. Populacion Per sa populacion de 9358 habitents (en 2020), Morât constitue la sixiéma comuna du canton de Fribôrg. Pèrsonalitâts Véronique Müller, chantosa Fernand Peitipierre, ècriven François Louis de Bons, professor a Losena Jeremias Gotthelf, ècriven Émâges Lims de defôr Seto Vouèbe : murten-morat.ch Morat (commune) dedens lo Diccionèro historico de la Suisse Rèferences